Merkezê Îrtîbatî û Çapemenîye yê HPGyî bi eşkerayîyêke nasnameyê 3 gerîlayanê ke Zap de şehîd bîyî, eşkera kerdî.
Eşkerayîya HPGyî wina ya:
''13ê tebaxe de warê Kînyanîşî yê herêma Zapî yê Herêmanê Pawitişî yê Medya de hêrişêkê hewayî yê artêşa tirke ya îşxalkere de embazê ma Baz û Tolhildan şehîd bîyî. Zanayîşê derheqê nasnameyanê embazanê ma de wina yê:
Nameyê Qodî: Baz Rojhilat
Name û Peyname: Xalid Hamedî
Cayê Bîyayîşî: Pencewîn
Maye-Pî: Gîlyane-Xelîl
Tarîx û Cayê Şehadetî: 13ê Tebaxa 2020î / Zap
Nameyê Qodî: Tolhildan Colemêrg
Name û Peyname: Serhat Tekîn
Cayê Bîyayîşî: Colemêrg
Maye-Pî: Gulaye-Aydin
Tarîx û Cayê Şehadetî: 13ê Tebaxa 2020î / Zap
Embazê ma Baz û Tolhildan herêmanê cîyayan ê Kurdîstanî de dadîya xo ra bîyî. Seba azadîya şarê kurdî û vera kolonyalîst û îşxalkeran wird embazê ma zî tewrê gerîlayan bîyî. Embazê ma Baz û Tolhildanî xo bi felsefeya Rayber Apoyî perwerde kerd û derbê giranî dayî dişmenî ro. Embazanê ma seba awankerdişê ameyoxêkê azad û aramî canê xo feda kerdî
11ê tebaxe de warê Cîloyî yê Biçûkî yê Herêma Zapî yê Herêmanê Pawitişî yê Medya de netîceya hêrişêkê hewayî yê artêşa tirke ya îşxalkere de embazê ma Karwan şehîd bi.  Zanayîşê derheqê nasnameyê embazê ma de wina yo:
Nameyê Qodî: Karwan Halaç
Name û Peyname: Mehmet Alî Bahadir
Cayê Bîyayîşî: Bedlîs
Maye-Pî: Songule-Orhan
Tarîx û Cayê Şehadetî: 11ê Tebaxa 2020î / Zap
Embazê ma Karwan serra 1995î de Bedlîs de dadîya xo ra bi û serra 2014î de tewrê gerîlayan bi. Embaz Karwanî Zagros de vera dişmenî serkewtişê pîlî vistî destî. Heta roja şehadetî zî pêro wezîfeyê xo ardî ca.
Sere de keyeyanê ercîyayeyan ê embazanê ma rê ma pêro şarê Kurdîstanî rê serweşîye wazenê û soz danê ke ma do têkoşînê şehîdan bi serkewtişî tacîdar bikerê.''
